L-Għajn il-Kbira - Festa 2011 Disa' Kappillani Matul Mitt Sena Parroċċa DUN ĠUŻEPP ĦILI (1876-1937) L-ewwel kappillan tal-Fontana huwa Dun Ġużepp Ħili. Twieled ir-Rabat Għawdex, fis-7 ta' Marzu 1876 minn Ġorġ u Agata mwielda Grech. Dun Ġużepp ordna saċerdot fil-21 ta' Diċembru 1901. Fil-31 ta' Marzu 1911 nħatar bħala l-ewwel kappillan ta' din il-parroċċa u l-pussess sar fid-9 ta' April ta' l-istess sena. Fi żmienu saru diversi opri fil-knisja u xogħlijiet. i) Fl-1912 iddobba żewġ statwi mill-parroċċa ta' San Ġorġ; waħda ta' San Pietru u l-oħra ta' San Pawl. Sarulhom żewġ pedistalli u tqiegħdu wieħed kull naħa taz-zuntier; is ii) Qabbad lill-pittur Roberto Caruana biex ipitter l-evanġelisti għal-lunetti tal- m koppla u tarf mis-saqaf. iii) fl-1926 tlesta l-injam tal-kor. Fil-fondijiet tal-istalli A hemm skolpiti t-tnax-l Appostlu waqt li f'dik taċ-ċelebrant hemm il-Kunċizzjoni u fil-faċċata tagħha tar-Ragħaj it-Tajjeb. iv) bena s-sagristija; v) Xtara biċċa art biex jibni d-dar tal-kappillani u warajha bena wkoll iċ-ċentru tal-Azzjoni Kattolika. vi) damask aħmar tal-palma. Il-Kappillan Hili kien jinteressa ruħu ħafna mit-tfal, mill-foqra u mill-morda. Mal-foqra kien jagħmel karitajiet kbar. Interessa wkoll ruħu ħafna mis-sajjieda. Għenhom mhux biss bil-karità u bl-inkoraġġiment iżda billi tħabat għalihom mal-Gvern. Meta f'Novembru 1933 kienet ġrat maltempata u kissret ħafna mid-dgħajjes, indaħal mal-gvern ħalli s-sajjieda jakkwistaw xi għajnuna ħalli tagħmel tajjeb għal dak li kienu tilfu. Is-sajjieda, b'rikonixximent ta' ħidmietu, waħħlu rħama taħt l-istatwa ta' Sant'Andrija li hemm ix-Xlendi. Minkejja din il-ħidma kollha kien assidwu fil-ħajja spiritwali. Kien iqaddes bi ħrara kbira, jirreċita l-Liturġija tas-Sigħat b'ċerta devozzjoni filwaqt li kien iqatta' ħafna ħin jaqra kotba spiritwali. Kien bniedem umli u qatt ma tkabbar b'dak li għamel. Bħala Kappillan tal-Fontana ma setax ma jonqosx li jħabrek bla waqfien biex ikabbar id-devozzjoni lejn il-Qalb ta' Ġesu, li tant kien iħobb. Fl-1907 waqqaf il-fratellanza tal-Qalb ta' Ġesu, li fis-26 ta' April tal-istess sena ġiet affiljata ma' dik ta' Montmartre biex l-imseħbin ikunu jistgħu jibbenefikaw mill-ġid spiritwali li toffri din il-fratellanza. Ħaseb ukoll sabiex iġib statwa tal-Qalb ta' Ġesu fl-1908 u fl-1923 inbidlet ma' oħra maħduma minn Wistin Camilleri. Għamel milli seta' biex ikabbar id-devozzjoni lejn il-Verġni Marija. Matul ix-xhur ta' Mejju u Ottubru kien iġib diversi predikaturi biex jixegħlu l-imħabba lejn Marija. Ta' min isemmi wkoll li ta' kull sena kien jagħmel il-festa ta' San Ġużepp fis-19 ta' Marzu biex ikabbar id-devozzjoni lejn dan il-qaddis kbir. Fl-1936 ġie ċċelebrat il-25 sena mit-twaqif tal-parroċċa u l-25 sena mill-parrokkat ta' Dun Ġużepp. Dawn saru flimkien ma' dik tal-Qalb ta' Ġesu. Fil-bidu ta' Marzu 1937 ħassu ħażin u ħalla din id-dinja fit-8 ta' Marzu tal-istess sena. Fil-25 ta' Jannar, 1948 kien inawgurat bust tiegħu fil-knisja tal-Fontana mill-Isqof Ġużeppi Pace. It-tieni kappillan tal-Fontana huwa Dun Salv Scicluna. Twieled ir-Rabat Għawdex nhar it-22 ta' Ġunju, 1888. Missieru kien jismu Ġużepp u ommu kien jisimha Marinton imwielda Cefai. Kien ordnat saċerdot lejlet il-Milied tas-sena 1914. Sa mill-bidu tal-ħajja saċerdotali ngħata diversi karigi fosthom ta' Kappillan tas-Sorijiet Dumnikani, u Rettur tal-Għaqdiet Figlie di Maria u Giovani del Sacro Cuor imwaqqfa għand is- Sorijiet Franġiskani tal-Ġesu. Qatta' xi żmien ukoll bħala prefett is-Seminarju ta' Għawdex. Imbagħad fis-19 ta' Marzu 1929, ħa l-pussess bħala l-ewwel kappillan tal-Għasri. Wara li beda kors ta' eżerċizzji tar-Randan fit-8 ta' Marzu, 1937, proprju l-jum li Mitt sena qrib dar L-Għajn il-Kbira — Festa 2011 fa a ir MITT SENA TARROĊĊA Mitt sena qrib da fih ħalla din id-dinja l-kappillan Ħili, tant ingħoġob min-nies li ntgħażel bħala t-tieni kappillan tal-Fontana. Kien predikatur magħruf u l-prietki tiegħu ngħoġbu ħafna man-nies. Ħa l-pussess bħala t-tieni kappillan tal-Fontana fit-18 ta' April tal-istess sena. Matul il-parrokat tiegħu kompla fejn ħalla Dun Ġużepp Ħili. Ħafna mill-parrokat tiegħu kien fi żmien il-gwerra; żmien ta' inċertezzi kif ukoll ta' għaks. Ta' min isemmi li f'Għawdex fl-ewwel żminijiet tal-gwerra l-poplu beda jmur bi ħġaru l-knisja iżda dan il-fervur tal-bidu batta ħafna meta l-gwerra indrat. Minkejja li kien żmien il-gwerra rnexxielu jagħmel diversi opri fil-knisja; Ta' min isemmi: i) apparat tal- bellus aħmar għall-festa ta' Sant'Indrija, ii) brazzi tal-kristall għall-artal maġġur, ii) bust tal-kappillan Ħili. Fuq kollox ħallas id-dejn li l-Kappillan Ħili għamel fuq id-dar tal-Kappillani. Uża t-talent tiegħu ta' predikatur biex iħeġġeġ id-devozzjoni lejn il-Qalb ta' Ġesu. U din kien jagħmilha mhux biss fil-parroċċa tal-Fontana iżda kull fejn kien imur jipprietka. Wara seba' snin ta' ħidma bħala kappillan ħalla din id-dinja fit-12 ta' Marzu, 1944. Kien għadu ma għalaqx is-56 sena. DUN MIKIEL GRECH (1908 — 1955) It-tielet kappillan tal-Fontana huwa Dun Mikiel Grech. Twieled fir-Rabat Għawdex fis-15 ta' Frar 1908 minn Ġorġ u Annunzjata mwieleda Mizzi. Ordna saċerdot fis-17 ta' Marzu 1934. Qatta' l-ewwel snin tal-ħajja saċerdotali tiegħu bħala sagristan maġġuri u viċi-parroku fil-parroċċa ta' San Ġorġ. Għallem ukoll il-matematika fis-Seminarju Minuri. Fl-14 ta' Mejju 1944 ħa l-pussess bħala t-tielet kappillan tal-Fontana — kariga li temm bil-pussess ta' Kanonku tal-Katidral fil-11 ta' Marzu 1956. Fi żmienu saru diversi opri: i) ġie inawgurat il-monument lill-ewwel kapillan; ii) saru ħames artali tal-knisja; iii) il-lampier ta' nofs il-knisja; iv) fjuretti tal-ganutell għall- artali kollha vi) ċensier tal-fidda; vi) pissidi sabiħ; vi) twaħħal arloġġ mal-faċċata tal-knisja, li l-kappillan Ħili kien talab lill-gvern. Ħa ħsieb ukoll biex il-festa tiġi organizzata aħjar wara tmiem il-gwerra. Saru l-istatwi li jintramew fit- toroq, inkluża dik ewlenija tal-Qalb ta' Ġesu . Fl-1947, jiġifieri fit-tliet mitt sena mit-twelid ta' Santa Margerita Marija Alacoque bidel l-istatwa qadima tagħha li kien hemm fil-knisja, peress li kienet spiċċat, ma' oħra ġdida. Beda jorganizza purċissjoni ad unur din il-qaddisa iżda li llum ma għadhiex issir. Ġab ukoll statwa tal-Qalb ta' Marija biex l-ispirtu li ż-żjara tal-Madonna ta' Fatima fl-1949, kienet xegħlet jibqa' ħaj. Ta' kull sena kien jiċċelebra l-festa tagħha b'żewġ għosrien, quddiesa solenni u prietka. Barra minn hekk għadu jissemma għall-assidwità tiegħu fil-qrar, it-tqarbin u l-assistenza mal-moribondi. Wara l-pussess tiegħu ta' Kanonku tal-Katidral fil-11 ta' Marzu, 1956 baqa' jservi bħala vigarju ekonomu sal-pussess tar-raba' kappillan — Dun Nikol Ġ.Cauchi li aktar tard sar Isqof ta' Għawdex Fl-1972 inħatar bħala Kanoniku Teżorier tal-Kapitlu tal-Katidral. Baqa' jgħallem il-Matematika fis- Seminarju ta' Għawdex. Ħalla din id-dinja fit-22 ta' Jannar 1995. Twieled l-Għarb nhar it-2 ta' Marzu, 1929 minn Ġużepp u Ġużeppa mwielda Portelli. Kien ordnat saċerdot nhar id-29 ta' Marzu 1952. Wara l-ordinazzjoni saċerdotali kompla jistudja fl-Università Gregorjana ġewwa Ruma minn fejn kiseb dottorat fil-filosofija u liċenzjat fix-Xjenzi Soċjali. Għal xi żmien kien viċi-parroku f'Ladispoli qrib Ruma. Meta ġie lura f'Għawdex inħatar professur tal-Filosofija u tal-Istorja fis-Seminarju ta' Għawdex. Fis-27 ta' Mejju 1956 ħa l-pussess bħala r-raba' kappillan tal-Fontana. Fi żmienu saru dawn l-opri: i) waslu sett qniepen ġodda mingħand id-ditta Baracozzi ta' Milan li tbierku mill-Isqof Ġużeppi Pace fis-27 ta' Mejju 1958, jum Għid il-Ħamsin. ii) sett ta' sitt gandlieri tal-fidda għall-artal maġġur. Fihom tnax-il ratal fidda l-wieħed. Saħħaħ l-Azzjoni Kattolika u daħħal il-Legjun ta' Marija filwaqt li ħadem ukoll ħafna fuq livell djoċesan. Ħadem ħafna biex jitwaqqaf il-Moviment Azzjoni Soċjali f'Għawdex, u fl-1958 sar l-ewwel president. Fl- aħħar ta' Settembru 1962 spiċċa minn kappillan u fl-1 ta' Ottubru nħatar l-Prefett tal-Istudji s-Seminarju L-Għajn il-Kbira - Festa 2011 ta' Għawdex. U fid-9 ta' April, 1967 kien ordnat bħala isqof awżiljarju u amministratur Appostoliku għal Għawdex. Wara l-mewt tal-Isqof Ġużeppi Pace inħatar bħala Isqof ta' Għawdex. Mhux possibbli li nsemmi anki fil-qosor il-ħidma episkopali tul it-38 sena li dam isqof. Għamel diversi riformi fid-djoċesi ta' Għawdex u ħadem b'żelu kbir. Ħadem ħafna biex iġib 'il quddiem is-Seminarju ta' Għawdex u l-formazzjoni tal-kleru. Ħadem ukoll biex isir Sinodu Djoċesan. Dan beda fil-11 ta' Ottubru fil-Katidral u ngħalaq nhar it-22 ta' Novembru. L-atti sinodali kienu ppubblikati fid-9 ta' Marzu 1993. Ħolma oħra tiegħu kien li jiftaħ skola sekondarja għall-bniet. Għeleb kull tfixkil u l-ħolma tiegħu seħħet bil-ftuħ tal-iskola sekondarja msejħa Bishop's Conservatorv f'Settembru 2002. Fil-15 ta' Jannar 2006 l-Isqof Cauchi temm il-mandat tiegħu bħala Isqof Djoċesan iżda xorta waħda baqa' attiv bl-omeliji fil-quddies, bil-kitba u l-programmi fuq ir-radju, u bħala għalliem tal-filosofija fis-Seminarju ta' Għawdex. L-Isqof Nikol G. Cauchi kien devot kbir tal-Qalb ta' Ġesu u kiteb dawn il-kotba fuq din it-tema: Id-devozzjoni lejn il-Qalb ta' Ġest 1986, Il-Qalb divina ta' Ġesti u l-Qalb Imqaddsa ta' Marija 2005, Matul ix-xahar ta' Ġunju : meditazzjonijiet qosra fuq il-Qalb ta' Ġesti 2008. Miet fl-Isptar Mater Dei fil-15 ta' Novembru 2010. DUN LAWRENZ XERRI (1933) Il-ħames kappillan tal-Fontana huwa Dun Lawrenz Xerri. Twieled il-Furjana fis-7 ta' Ġunju 1933, minn Lorenzo u Angela mwielda Scicluna. Ordna saċerdot fit-12 ta' April, 1959. Mill-ewwel inħatar prefett tad-Dar ta' San Ġużepp u fl-1 ta' Ottubru beda jservi ta' kappillan tal-gżira ta' Kemmuna. Ħa l-pussess bħala l-ħames kappillan fis-27 ta' Jannar, 1963. $ Nhar id-9 ta' Marzu, 1965 ta bidu għall-bini tan-navi. F'dan ir-rigward kien kal megħjun mis-saċerdot żagħżugħ Dun Ġużepp Bajada u mis-sinjuri Leli Schembri u Leli Farrugia. Ix-xogħol sar taħt it-tmexxija tal-Perit Joseph Dimech u l-bennejja JK kienu l-ewwel Sidor Spiteri u aktar tard ħuh Grezzju. L-ewwel ġebla tbierket mill-Isqof Mons. Ġużeppi Pace fit-28 ta' Marzu, 1965. Fil-bidu tal-1966 tlestiet in-nava ta' San Pawl u mbagħad dawk ta' Lourdes, u ta' Sant Indrija. Fl-aħħar dik ta' San Mikiel intemmet fil-5 ta' Jannar 1968. In-navi swew £8000 u tbierku fis-16 ta' Awissu, 1968 mill- Isqof Mons. Nikol Ġ. Sar ħafna xogħol b'xejn inkluż mill-kappillan innifsu. Matul il-parrokat tiegħu nġiebu tliet statwi: dik tal-Madonna tar-Rużarju fl-1964, ta' Santa Tereża tal- Bambin Ġesu fl-1966 u ta' San Gejtanu fl-1968. L-ispejjeż tal-ewwel tnejn inġabru mis-saċerdot Dun Rużar Borg u saru Spanja. It-tielet waħda ħadimha Wistin Camilleri. Inġabet ukoll Via Sacra maħduma f'Milan u tbierket fis-17 ta' Marzu, 1968. Dun Lawrenz żied l-attivitajiet fost it-tfal u ż-żgħażgħ, saħħaħ l-Azzjoni Kattolika u ġieb 'il quddiem il-festa tal-Qalb ta' Ġesu billi beda jiċċelebra solennement id-disa' ġimgħat. Fil-15 ta' Marzu, 1969 ħa l-pussess ta' kanoniku tal-Katidral fejn għadu jservi sa llum u hekk spiċċa minn Kappillan tal-Fontana. Mill-1969 beda jservi ta' għalliem fl-Iskola Sekondarja tal-Bniet u spiċċa fl- 1994, u għal dawn l-aħħar ħamsa u għoxrin sena ħa sehem attiv fil-Mixja Spiritwali tan-Neokatekument. Fil-preżent qiegħed jagħti s-servizz pastorali fil-parroċċa tal-Qala u kull nhar ta' Ħadd iqaddes fil-Kappella ta' Lourdes, f'Għajnsielem. Huwa jieħu ħsieb ukoll fil-parroċċa tal-Qala l-Leġjun ta' Marija u l-Azzjoni Kattolika. Mhux ta' min jinsa li fis-19 ta' April 2009, saret Konċelebrazzjoni fil-parroċċa tal-Qala bħala ringrazzjament lil Alla f'għeluq il-ġublew tad-deheb mill-ordinazzjoni saċerdotali tiegħu. DUN ĠWANN ĊINI (1935 - 2007) Is-sitt kappillan tal-Fontana huwa Dun Ġwann Cini. Twieled fil-21 ta' Diċembru 1935 minn Ċelest u Marija mwielda Dimech. Fl-1954 beda l-kors tal-filosofija fis-Seminarju ta' Għawdex iżda tliet snin wara mar l-Indja biex ikompli l-istudji tiegħu. Fit-8 ta' Mejju 1960, ġie ordnat saċerdot mill-Isqof Franġisku Saverju Fenech, li kien kappuċċin u l-ewwel Isqof ta' Jhansi, fl-Istat ta' Uttar Pradesh, fil-Katidral ta' Sant'Antnin f'Jhansi stess. Dun Ġwann wettaq xogħol pastorali kemm fl-Arċidjoċesi ta' Ranchi kif ukoll fid-djoċesi ta' Jhansi. Wara li rritorna mill-Indja, Dun Ġwann inħatar bħala kappillan tal-Għasri fejn ħa l-pussess fil-25 ta' Mejju 1965. Imbagħad fil-25 ta' Mejju 1969, ħa l-pussess tal-Parroċċa tal-Fontana. Huwa kien l-ewwel Kappillan minn din il-parroċċa u dam għal kważi għoxrin sena sakemm irreżenja fil-11 ta' April 1991. Mitt sena qrib dar L-Għajn il-Kbira — Festa 2011 fa a 14,7 MITT SENA TARROĊĊA Mitt sena qrib da Matul il-parrokat tiegħu saru diversi opri fil-knisja: i) niċċa ġdida ta' Sant' Andrija; ii). paviment tan-navi bl-irħam u zokklatura tal-irħam; iii). artal ġdid forma ta' mejda b'erba statwi tal-bronż li nħadem Milan fuq abbozz ta' Ġużeppi Sagona; iv) xogħol tal-pasta fis-saqaf; V) restawr u induratura; vi) kisi taz-zuntier bil-madum. Dan sar bil-ħidma tal-Arċipriet Emeritus Dun Ġużepp Borg Attard; vii) twieqi stained glass li jirrappreżentaw figuri mit-Testment il-Qadim. vili) statwa tar-Redentur. Dun Ġwann ta attenzjoni kbira lit-tagħlim nisrani tant li fis-16 ta' Ottubru kien imbierek u inawgurat ċentru ġdid in-naħa ta' wara taċ-ċentru tal-Azzjoni Kattolika. Fil-festa tal-1973 beda joħroġ ir-rivista annwali ' L-Għajn il-Kbira'. Żied id-devozzjoni lejn il-Qalb ta' Ġesu fl-1975, proprju f'għeluq it-tliet mitt sena mid-dehriet tal-Qalb ta' Ġesu lil Santa Margerita Marija Alacoque. Il-festi tmexxew mill-Kardinal Ermenegildo Florit. Biex ixerred id-devozzjoni lejn il-Qalb ta' Ġest hu ppubblika l-ktejjeb : Riflessjonijiet dwar il-Qalb ta' Ġest . Fl-1993 beda ħidma ġdida fis-Santwarju ta' Pinu filwaqt li fis-6 ta' Novembru 1994 inħatar viċi-Rettur ta' dan is-santwarju. Baqa' jokkupa din il-kariga sas-19 ta' Diċembru 2006. Ħalla din id-dinja fid-9 ta' Lulju 2007, fl-età ta' wieħed u sebgħin sena. DUN ĠORĠ BEZZINA (1953) Is-seba' kappillan tal-Fontana huwa Dun Ġorġ Bezzina. Twieled ir-Rabat Għawdex, nhar it-8 ta' Diċembru, 1953. Irċieva l-edukazzjoni tiegħu fl-iskola primarja tar-Rabat, skola sekonardja fil-Belt tal-Vatikan, fis-Seminarju tal-Qalb ta' Ġesu u edukazzjoni terzjarja fl-M.C.A.S.T (Malta Collegge of Arts, Science and Technologx) fejn akkwista d-Diploma in Business Management. Ħadem f'diversi oqsma fosthom bħala direttur u Accountant ta' Westminister Group of Companies u Westminister Holding Ltd. F'Ottubru 1984 beda l-istudju tal-filosofija u t-teoloġija fis-Seminarju tal- Qalb ta' Ġesu f'Għawdex. Ġie ordnat saċerdot nhar it-23 ta' Ġunju 1990. Dritt wara għamel tliet xhur fil-parroċċa ta' S. Eustorgio ġewwa Milan.Kien attiv bħala membru fit-Tiġdid Kariżmatiku. Fid-9 ta' Ġunju 1991 ħa l-pussess bħala s-seba' kappillan tal-Fontana. Matul il-parrokat tiegħu saru diversi opri fosthom il-pittura tas-saqaf, sopraporta u pavaljuni rrakkmati, antiporta, ventartal irrakkmat bid-deheb, dijadema tad-deheb għall-istatwa tat-titular bħala tifkira taċ-ċentinarju tal-konsagrazzjoni tal- knisja, restawr tat-titular tal-Qalb ta' Ġesu u restawr tal-orgni, tibdil fis-sistema tal-elettriku, linef, lapidi kommemorattivi ta'avvenimenti storiċi li saru fil-knisja fosthom żjajjar ta' Kardinali u Kavallieri. Dun Ġorġ immodernizza s-sistema pastorali tal-parroċċa: beda jintuża r-radju ħalli tixxandar il-kelma ta' Alla. Ħatar ministri straordinarji tal-Ewkarisitja biex ta' kuljum iwasslu lil Ġesu Ewkaristija lill-morda fi djarhom. Waqqaf group leaders għal kull triq biex iqassmu l-bullettin lill-familji u jżommu kuntatt bejn il-kappillan u l-familja. Daħħal ukoll il-quddiesa ta' nofs il-lejl fl-ewwel tas-sena. Għamel minn kollox biex il-quddies tal-Ħadd ikun animat sewwa u l-quddiesa tiftiehem aħjar. Avvenimenti oħra li ġraw fi żmien il-parrokkat tiegħu huma l-Inkurunazzjoni tal-inkwatru titulari tal-Qalb ta' Ġesu li saret nhar it-18 ta' Ġunju 1993 mill-Isqof Mons.Nikol Ġ. Cauchi, u ċ-ċentinarju tal- Konsagrazzjoni tal-Knisja fis-sena 2005, meta kienet inġabet l-istatwa devota tal-Kunċizzjoni mill-knisja tal-Patrijiet Konventwali. Dun Ġorġ xerred id-devozzjoni lejn il-Qalb ta' Ġesu tant li kkonsagra lill-familji kollha tal-Fontana u ta' Għawdex. Rikordju ta' dawn huma t-tlettax-il kewkba tad-deheb li ġew imwaħħla mill-kappillani tal-irħula kollha ta' Għawdex fuq id-dinja li hemm taħt l-inkwadru tal-Qalb ta' Ġesu. Ħeġġeġ ukoll l-adorazzjoni lejn l-Ewkaristija. Għalhekk irranġa l-kappella ta' San Mikiel u l-knisja bdiet tinfetaħ kważi l-jum kollu. Dan biex ma nsemmux il-ħafna xogħol li għamel bil-moħbi bħal karità, counselling, kliem ta' inkoraġġiment u ta' faraġ. Dun Ġorġ inħatar Monsinjur Cappellano di sua Santità permezz tad-digriet tal-24 ta' Settembru 2009 u għadu attiv ħafna bl-għoti ta' rtiri, xandiriet fuq ir-radju u ħidma pastorali. L-aħħar kariġa li rċieva kienet fit-8 ta' Frar 2011 meta nħatar amministratur tal-Knisja ta' San Ġakbu. L-Għajn il-Kbira - Festa 2011 fa MT Wiżrmzobċa W DUN LINO VELLA (1961-) It-tmien kapillan tal-Fontana huwa Dun Lino Vella. Twieled fl-1 ta' Ġunju 1961 bin Louis u Carmen imwielda Micallef. Attenda l-iskola tas-Sorijiet Karmelitani u l-iskola primarja ta' Kerċem, u wara l-iskola sekondarja Ninu Cremona fir-Rabat. F'Settembru 1978 beda l-formazzjoni għas-saċerdozju fis-Seminarju tal-Qalb ta' Ġesu. Bejn l-1982-1983, matul is-sena intermedjarja wettaq xogħol ta' gwida fil-katakombi ta' San Bastjan f'Ruma. Ġie ordnat saċerdot fit-28 ta' Ġunju 1986. Lura f'Għawdex, Dun Lino ħadem prinċipalment fil-qasam edukattiv fis- i Seminarju Minuri ta' Għawdex. Matul dawn is-snin għallem diversi suġġetti u V kien jagħmel parti mit-tmexxija tal-istess skola. Għal xi żmien kien responsabbli miż-żgħażagħ fir-parroċċa ta' Kerċem. Kien ukoll direttur spiritwali tal-Għaqda Mużikali San Girgor ta' Kercem. Fis-17 ta' Settembru 2007 l-Isqof ta' Għawdex Mario Grech ħatar lil Dun Lino bħala t-tmien kappillan tal-parroċċa tal-Fontana. Ħa l-pussess fit-18 ta' Novembru tal-istess sena. Mill-ewwel beda jippjana kif għandu jaħdem għall-ġid tal-parruċċani mingħajr ebda distinzjoni. Beda jaħseb kif ser jorganizza l-ħidma pastorali, u jiġbed lill-poplu lejn il-Qalb ta' Ġesu. Beda jgħallem permezz tax-xandir tal-kelma ta' Alla, organizza l-festa ta' Sant'Andrija u l-festi tal-Milied. Kompla l-ħidma tiegħu b'ħeġġa sakemm ġiet marda fuqu tant li kellu jieqaf minn kappillan. Irreżenja minn kappillan b'mod uffiċjali f'Novembru tal-2008. L-Iskrittura tgħidilna: 'Dan għandhom tkun tafu, ħuti għeżież: li quddiem il-Mulej jum wieħed hu bħal elf sena, u elf sena bħal jum wieħed'' (2 Pt 3, 8). U dan nistgħu napplikawh għall-parrokkat ta' Dun Lino. Preżentement jagħmel parti mill-istaff tas-Seminarju Minuri ta' Għawdex. DUN JOSEPH BAJADA (1970-) Id-disa' kappillan tal-Fontana huwa Dun Joseph Bajada. Twieled ix-Xagħra fit-30 ta' Lulju 1970. Huwa beda l-formazzjoni saċerdotali tiegħu fis-Seminarju Maġġuri tal-Qalb Imqaddsa ta' Ġesu fl-1988. Għamel l-esperjenza tas-Sena Intermedjarja fi New Jersev, fl-Istati Uniti tal-Amerika. Dun Joseph kien ordnat Djaknu minn idejn l-E.T. Mons. Isqof Nikol G. Cauchi, dak iż-żmien Isqof Djocesan, nhar l-24 ta' Ġunju 1994. Wara esperjenza ta' sena Djakonat fil-Parroċċa tan-Natività f'Ruma, kien ordnat saċerdot fil-21 ta' Ġunju 1996. Wara l-Ordinazzjoni Saċerdotali tiegħu, Dun Joseph wettaq seba' snin ta' ħidma pastorali f'Ruma ġewwa l-Italja. Lura Għawdex, Dun Joseph inħatar Viċi-Rettur fis-Seminarju Maġġuri tal-Qalb ta' Ġesu, fejn dam sitt snin f'din il- kariga. Nhar it-Tlieta 8 ta' Settembru 2009, Solennità tat-Twelid tal-Verġni Marija, Dun Joseph inħatar bħala Kappillan tal-Parroċċa tal-Qalb Imqaddsa ta' Ġesu fil-Fontana. Huwa qiegħed jissuċċedi lill-Kan. Onorarju Dun Lino Vella u lil Dun Alex Refalo li serva bħala amministratur parrokkjali bejn Marzu tal-2008 u Settembru tal-2009. Iċ-ċerimonja tal-pussess saret nhar il-Ħadd 10 ta' Jannar 2010. Il-quddiesa tal-pussess tmexxiet mill- Isqof ta' Għawdex Mons. Mario Grech. Fil-parrokat tiegħu l-kappillan preżenti ta spinta biex il-Liturġija fil-knisja tkun waħda ħajja u jisħaq li x-xogħol fil-knisja għandu jkun kontinwu. F'Marzu ta' din is-sena, il-parroċċa tal-Qalb ta' Ġesu ċċelebrat il-mitt sena mindu twaqqfet bħala parroċċa. Il-motto għaċ-ċentinarju li ntgħażel mill-kappillan hu 'Mitt sena Parroċċa — Mitt sena qrib tiegħek. ' (Dawn il-profili ġew imsejsa fuq: Bezzina Joseph, Fontana u Ġrajjietha, Victoria 1986. Diversi ħarġiet tal-Għajn il-Kbira u artikli minn ġurnali. Nixtieq ukoll nirringrazzja lil diversi persuni li għenuni fir-riċerka biex inkun nista' nikteb din is-sensiela)